MetLife Building

MetLife Building, pôvodne Pan Am Building, je mrakodrap ležiaci v Midtown Manhattane v New Yorku na 200 Park Avenue. Pan Am Building bola najväčšia obchodná budova na svete v čase svojho otvorenia 7. marca 1963.Horsley, Carter C. The MetLife Building, The Midtown Book. Accessed September 30, 2007. "When it was completed, the . building became the world's largest office building in bulk, a title it would lose a few years later to 55 Water Street downtown." Je významná časť siluety Manhattanu a jedna z päťdesiatich najvyšších budov v USA.

 Štatistiky 
 Výška: 246,6 m
 Poschodí: 58 (nadzemných)
 Plocha poschodí: 260 000 m²
 Architekt: Emery Roth, & Sons asistenti: Walter Gropius a Pietro Belluschi
 Dokončenie: 1963

 Architektúra 

Budovu navrhol Emery Roth so synmi s pomocou Gropiusa a Belluschiho. Stala sa ukážkou brutalistického medzinárodného štýlu mrakodrapov. Je čisto komerčná s rozsiahlymi poschodiami, jednoduchou výzdobou a absenciou akýchkoľvek luxusných detailov v exteriéri aj v interiéri. Budova má výhodnú polohu, predovšetkým vďaka blízkej polohe ku Grand Central Terminal.

Napriek tomu sa stala táto budova najviac nenávideným mrakodrapom v meste. V roku 1987 lifestylový magazín New York uverejnil prieskum podľa ktorého by si demoláciu MetLife (resp PanAm) prialo najviac obyvateľov mesta. Prispieva k tomu fakt, že budova svojím pôdorysom vybočuje z mriežky newyorských ulíc, čím vyčnieva a značne kontrahuje s okolitými budovami, hlavne s  Hemsley Building. Dnes je budova jednou z najrozpoznateľnejších budov mesta aj keď väčšina obyvateľov jej nevie prísť na meno.

Mnoho najvplyvnejších svetových architektov budovu schvaľuje. Svojím tvarom je veľmi podobná Pirelli Tower v Miláne. Budova MetLife je presne prepracovaná do tvaru kosoštvorca, vďaka čomu nadobúda monumentálny charakter. Na rozdiel od ostatných stavieb postavených v tejto dobe je fasáda MetLife je silno prefabrikovaná, čím sa odkazuje na historický dizajn predchádzajúcich stavieb.

Budova bola tiež známa svojím heliportom z ktorého bolo možné dostať sa za sedem minútletu na medzinárodné letisko Johna F. Kennedyho. Táto služba fungovala len medzi 21. januárom 1965 a 18. februárom 1968 a počas niekoľkých mesiacov v roku 1977. Jeho prevádzka bola ukončená po katastrofe pri ktorej zahynulo päť ľudí. Pri pristávacom manévri 16. mája došlo k nehode, keď sa helikoptéra Sikorsky S-61L potom čo dosadla na plochu, prevrátila sa na bok a jej stále spustené rotory zabili 4 ľudí, ktorí čakali vonku na nástup.

 Nájomnici 
Aerolinky Pan American World Airways boli dlhú dobu vlastníkom budovy. Ich logo bolo vyobrazené na severnej a južnej fasáde, ich symbol pripomínajúci zemeguľu bol zobrazený na zvyšných dvoch fasádach. V roku 1981 budovu odkúpila poisťovacia spoločnosť Metropolitan Life. Keď Pan Am ukončil činnosť v roku 1991, MetLife nahradil pôvodné loga Pan Amu na severnej a južnej strane a budovu bola premenovaná na MetLife Building. Neformálne MetLife Tower.

V roku 2005 MetLife budovu predal za 1,72 miliardy USD , čo bola v tej dobe najvyššia suma vyplatená za administratívnu v dejinách Spojených štátov. Kupcom boli realitná spoločnosť Tishman Speyer Properties, New York City Employees Retirement System („dôchodkový systém newyorských zamestnancov“) a New York City Teachers Retirement Systém („dôchodkový systém newyorských učiteľov“).

Okrem MetLife, v budove sídli mnoho ďalších firiem, medzi nimi sú napríklad Dreyfus Corporation, najväčšia kancelária Greenberg Traurig, newyorské kancelárie Barclays Bank, CB Richard Ellis, Gibson, Dun nand Crutcher, Hunton and Williams alebo Winston and Strawn.

 Referencie 

 Iné projekty 

 Pozri aj 
 Zoznam najvyšších budov v New Yorku

Kategória:Mrakodrapy v New Yorku
Kategória:Architektúra z 1963